אוסיפ ברנשטיין

אוסיפ ברנשטיין (Ossip Samoilovich Bernstein; 20 בספטמבר 1882 בז'יטומיר, אוקראינה – 30 בנובמבר 1962 בהרי הפירינאים, צרפת) היה שחמטאי יהודי-אוקראיני-צרפתי בדרגת רב-אמן ועורך דין, שהתמחה בתחום הפיננסי.

== קורות חיים ==
ברנשטיין נולד באימפריה הרוסית למשפחת סוחרים יהודית אמידה וגדל בסביבה אנטישמית של התקופה שקדמה למהפכה הקומוניסטית. הוא למד בגרמניה, בין השנים 1901–1906 בבית הספר הטכני הגבוה (הכשרה של מהנדס) בהנובר ולאחר מכן בפקולטה למשפטים של אוניברסיטת ברלין וסיים דוקטורט למשפטים בהיידלברג. הוא עבד במוסקבה כעורך דין שהתמחה בתחום הפיננסי.

ברנשטיין היה איש עסקים מוצלח. הוא צבר הון רב לפני שהפסיד את כולו במהפכה הבולשביקית, צבר מחדש הון רב שהפסיד בשפל הגדול ופעם שלישית התעשר והפסיד את כל כספו כאשר גרמניה הנאצית פלשה לצרפת ב-1940. ברנשטיין הוגלה וגורש על ידי הנאצים לספרד, משום מוצאו היהודי.

לאחר מלחמת העולם הראשונה, המהפכה הבולשביקית ובמהלך מלחמת האזרחים בשנת 1918 ברח ברנשטיין לצרפת. הוא נעצר באודסה על ידי הצ'קה (המשטרה החשאית של הבולשביקים) והועמד לפני כיתת יורים משום שהיה יועץ משפטי לבנקאים. כאשר כיתת היורים התארגנה לביצוע הירי מפקדם ביקש לראות את רשימת המוצאים להורג. כאשר גילה את שמו של ברנשטיין הוא שאל אם הוא השחמטאי המפורסם. כאשר ברנשטיין ענה בחיוב לא התרשם הקצין וציווה על קיום משחק שחמט בינו לבין האסיר. אם ברנשטיין יפסיד או שהמשחק ייגמר בתיקו הוא יוצא להורג. ברנשטיין ניצח במהירות ושוחרר. הוא נמלט על גבי אניה בריטית והתיישב בפריז.

ברנשטיין מת בסָנָטוֹרְיוּם (בית הבראה) בהרי הפירינאים הצרפתיים בשנת 1962.

== קריירה שחמטאית ==
ביוני 1902 ניצח ברנשטיין בתחרות ברלין. ביולי-אוגוסט 1902 הגיע ברנשטיין למקום השני בתחרות הנובר.
בתחילת 1903 ניצח ברנשטיין בתחרות ברלין. בספטמבר 1903 הגיע למקום השני, לאחר מיכאל צ'יגורין בתחרות קייב שהייתה אליפות כלל-רוסיה השלישית. בתחילת 1904 חלק מקום 2–3 עם רודולף שפילמן בתחרות ברלין אותה ניצח הורציו קארו. ביולי-אוגוסט 1904 חלק מקום 4–5 בתחרות קובורג. באוגוסט 1905 חלק מקום 4–5 בתחרות ברמן. בשנת 1906 חלק מקום ראשון שני עם קרל שלכטר בתחרות סטוקהולם ומקום 4–6 בתחרות אוסטנד.

בשנת 1907 חלק מקום ראשון עם עקיבא רובינשטיין בתחרות אוסטנד. בשנת 1909 הגיע למקום החמישי בתחרות בסנקט פטרבורג. בשנת 1911 זכה בתחרות מוסקבה. בפברואר -מרץ 1911 חלק מקום 8–9 בתחרות סן סבסטיאן.
בשנת 1912 הגיע למקום השני, אחרי רובינשטיין בתחרות וילנה שהייתה אליפות כלל-רוסיה. בינואר 1914 הפסיד דו-קרב קצר לחוסה ראול קפבלנקה במוסקבה (הפסד אחד, תיקו אחד). באפריל -מאי 1914 חלק מקום 6–7 עם רובינשטיין בתחרות בסנקט פטרבורג.

בשנת 1922 הפסיד ברנשטיין דו-קרב קצר לאלכסנדר אלכין בפריז (הפסד אחד, תיקו אחד).
בשנת 1930 הגיע למקום השני אחרי הנס ג'ונר בתחרות לה-פונט. ביולי 1932 חלק מקום 5–6 עם יפים בוגוליובוב בתחרות ברן. בשנת 1933 סיים בתיקו דו-קרב עם אלוף העולם המכהן אלכין. +1 -1 =2
בשנת 1934 חלק מקום 6–7 עם אהרון נימצוביץ' בתחרות ציריך. בתחרות זו זכה אלכין.

לאחר מלחמת העולם השנייה חזר ברנשטיין לשחמט. בשנת 1946 הגיע למקום השני, אחרי הרמן שטיינר בתחרות לונדון. באותה שנה סיים במקום ה-15–16 בתחרות החזקה בגרוניגן. ביוני 1946 זכה משחק נגד לאיוש שטיינר בדו-קרב אוסטרליה-צרפת שהתקיים באוסטרליה. בדצמבר 1948 סיים בתיקו משחק נגד ראובן פיין בדו-קרב טלגרפי בין ניו-יורק לפריז. באפריל 1954 הפסיד שני משחקים מול דוד ברונשטיין במהלך דו-קרב בין צרפת לברית המועצות, דו-קרב שהתקיים בפריז. באותה שנה חלק מקום 2–3 עם מיגל ניידורף בתחרות מונטווידאו, בגיל 72. המנצח בתחרות היה רנה לטלייר.

ברנשטיין שיחק בלוח הראשון בנבחרת צרפת באולימפיאדת השחמט ה-11 שהתקיימה באמסטרדם +5 -5 =5. הוא היה חבר בנבחרת הצרפתית באולימפיאדת השחמט ה-12 שהתקיימה במוסקבה אך לא שיחק מפאת מחלתו.

כאשר פיד"ה הכריזה על תארים רשמיים בשנת 1950, קיבל ברנשטיין תואר רב אמן. היו לו תוצאות מאוזנות נגד שחקנים מהשורה הראשונה כגון אלוף העולם השני עמנואל לסקר +2 -2 =1, עקיבא רובינשטיין +1 -1 =7, אהרון נימצוביץ' +1 -2 =4, מיכאל צ'יגורין +2 -1 =0, סאלו פלור +0 -0 =3. לעומת זאת היו לו תוצאות גרועות מול אלוף העולם השלישי קפבלנקה +0 -3 =1 ואלוף העולם הרביעי אלכין +1 -8 =5.

== מחבר סיומים ==

הלבן מתחיל וצריך להשיג תיקו

{| class="toccolours" style="float: center;margin-right: 0"
|

|}

פתרון: 1. ז7+ מז8 2. ו7+ מ:ו7 3. רח5+ מז8 4. רו7+ מ:ו7 5. ז6+ מז8 והלבן בפט.

== משחקי מופת ==
=== לבן: אוסיפ ברנשטיין שחור: ז'אק מיזס קובורג 1904===

במשחק זה ברנשטיין שולט באופן מלא בערוגות השחורות של הלוח. בשלב מוקדם בוצעו חילופי כלים מסיביים, ומיקום הרגלים של הלבן מנע למעשה תזוזה של הרגלים השחורים ויציאתם של הכלים השחורים לקרב. המלך הלבן הוכיח את יכולותיו ההתקפיות והצטרף ככלי לכל דבר למערכה במרכז הלוח<ref></ref>.

== משחקים ראויים לציון ==

* [http://www.chessgames.com/perl/chessgame?gid=1268997 ברנשטיין נגד חוסה ראול קפבלנקה], באתר צ'סגיימס 
* [http://www.chessgames.com/perl/chessgame?gid=1399349 סבלי גריגורייביץ' טרטקובר מול ברנשטיין -ניצחון בשחור ב-13 מסעים], באתר צ'סגיימס 
* [http://www.chessgames.com/perl/chessgame?gid=1101326 ברנשטיין מול מיגל ניידורף, על משחק זה קיבל ברנשטיין פרס על המשחק הטוב ביותר], באתר צ'סגיימס 

== קישורים חיצוניים ==

* 
* [http://www.wtharvey.com/bern.html תחבולות של אוסיפ ברנשטיין],wtharvey.com 
* Mark Weeks, [http://chessforallages.blogspot.com/2006_09_01_archive.html תיאור מפורט של משחק בין קפבלנקה לברנשטיין כולל הערות], באתר chessforallages.blogspot.com 

==משחקים מוסברים (באנגלית) == 
=== 1911 ===
* [https://www.youtube.com/watch?v=kaBvn0wl4fg חוסה ראול קפבלנקה מול אוסיפ ברנשטיין], 20.2.1911, Unworthy Capablanca vs Bernstein San Sebastian (1911)

=== 1914 ===
 

* [https://www.youtube.com/watch?v=Y0H78hDHjXI חוסה ראול קפבלנקה מול אוסיפ ברנשטיין], 30.4.1914, The Brilliancy Prize! Capablanca vs Bernstein St. Petersburg (1914)

==הערות שוליים==

קטגוריה:שחמטאים יהודים צרפתים
קטגוריה:שחמטאים יהודים אוקראינים
קטגוריה:שחמטאים יהודים בשואה
קטגוריה:יהודים בשואה: צרפת
קטגוריה:ניצולי השואה: צרפת
קטגוריה:יהודים מווהלין
קטגוריה:פרובלמאים צרפתים
קטגוריה:פרובלמאים יהודים
קטגוריה:עורכי דין יהודים רוסים
קטגוריה:עורכי דין יהודים אוקראינים
קטגוריה:עורכי דין יהודים צרפתים
קטגוריה:מהגרים מאוקראינה לצרפת
קטגוריה:צרפתים שנולדו ב-1882
קטגוריה:צרפתים שנפטרו ב-1962